# Crateromys

Crateromys és un gènere de rosegadors de la subfamília dels murins, format per quatre espècies vivents i una d'extinta.

## Etimologia

En anglès, són coneguts pel nom del seu hàbitat amb noms com ara Cloudrunner o Cloud rat (que vol dir corredor dels núvols i rata dels núvols respectivament).

## Distribució i hàbitat

El seu hàbitat són les selves del muntanya del nord de l'illa de Luzon.

## Descripció

Seguit de les espècies del gènere Phloeomys, aquestes espècies són els majors rosegadors de les Filipines. La longitud conjunta del seu cap i cos és varia entre 33 i 39 centímetres, als que s'han d'afegir entre 36 i 47 centímetres de cua.
El pelatge extremadament dens i llanós és molt variable en color, amb un predomini del marró o el negre a la part superior i el gris a la part inferior. Sovint presenten taques blanques o una àmplia franja horitzontal blanca a la zona de l'espatlla. La cua és molt peluda i esponjosa, fet que els distingeix de la resta de múrids.

## Ecologia

Es tracta d'animals nocturns que dormen en forats dels arbres durant el dia. Els seus crits són tan estridents i alts que recorden els auquenorincs. S'alimenten de l'escorça dels arbres, brots i fruites.

## Taxonomia

El gènere va ser descrit el 1895 per Oldfield Thomas. Actualment forma part de la divisió Phloeomys de la tribu dels fleominis. Inicialment només es va descriure una espècie: C. schadenbergi. A l'últim terç del segle xx, es van descriure les tres espècies vivents restants, que són molt poc freqüents. L'espècie extinta fou descrita al segle xxi.

### Espècies

* Crateromys australis
* C. ballik †
* Crateromys heaneyi
* Crateromys paulus
* Crateromys schadenbergi

## Estat de conservació

De les quatre espècies reconegudes per la UICN, C. australis i C. paulus estan catalogades com dades insuficents, mentre C. heaneyi i C. shadenbergi estan catalogades en perill, atès que l'àrea de distribució és molt limitada i el bosc està amenaçat per la desforestació.
A causa del seu pelatge espès i llanós, aquestes espècies són caçades per alguns habitants locals, que venen la pell als mercats locals.

## Referències

* 1 2 Musser, Guy G.; Carleton, M.D.. «Superfamily Muroidea». A: Don E. Wilson i DeeAnn M. Reeder. Mammal Species of the World: A Taxonomic and Geographic Reference (en anglès). 2. 3a edició. Baltimore: Johns Hopkins University Press, p. 894-1531. ISBN 0-8018-8221-4.
* ↑ «Cloud rat» (en anglès). Encyclopaedia Britannica. [Consulta: 2 gener 2018].
* 1 2 Nowak, Ronald M. Walker's mammals of the world (en anglès). 6ena edició. Baltimore: Johns Hopkins University Press, 1999, p. 2015. ISBN 9780801857898.
* ↑ Thomas, Oldfield «On the Mammals obtained by Mr. John Whitehead during his recent Expedition to the Philippines.» (en anglès). The Transactions of the Zoological Society of London, 14, 6, 01-06-1898, pàg. 377–412. DOI: 10.1111/j.1096-3642.1898.tb00062.x. ISSN: 1469-7998.
* ↑ Heaney, Lawrence R.; Balete, Danilo S.; Rickart, Eric A.; Niedzielski, Andria. The Mammals of Luzon Island: Biogeography and Natural History of a Philippine Fauna (en anglès). Johns Hopkins University Press, 2016, p. 304. ISBN 9781421418384.
* ↑ Heaney, L.R., Balete, D.S., Dollar, M.L., Alcala, A.C., Dans, A.T.L., Gonzales, P.C., Ingle, N.R., Lepiten, M.V., Oliver, W.L.R., Ong, P.S., Rickart, E.A., Tabaranza Jr., B.R. and Utzurrum, R.C.B.. «A synopsis of the mammalian fauna of the Philippine Islands». A: Zoology new series (en anglès). 88. Chicago: Field Museum of Natural History, 1998, p. 1-61 (Fieldana). DOI 10.5962/bhl.title.3419.
* ↑ Thomas, Oldfield. «XXII.—Preliminary diagnoses of new mammals from Northern Luzon, collected by Mr. John Whitehead». A: Annals and Magazine of Natural History Series 6 (en anglès). 16, 1895, p. 160–164.
* ↑ Musser, Guy G.; Heaney, Lawrence R.; Rabor, Dioscoro S. «Philippine rats : a new species of Crateromys from Dinagat Island.» (en anglès). American Museum novitates, 2821, 1985, pàg. 1-25.
* ↑ Gonzales, P. C.; Kennedy, R. S. «A New Species of Crateromys (Rodentia: Muridae) from Panay, Philippines» (en anglès). Journal of Mammalogy, 77, 1, 16-02-1996, pàg. 25–40. DOI: 10.2307/1382706. ISSN: 0022-2372.
* ↑ Musser, Guy G.; Gordon, L. K. «A New Species of Crateromys (Muridae) from the Philippines» (en anglès). Journal of Mammalogy, 62, 3, 20-08-1981, pàg. 513–525. DOI: 10.2307/1380399. ISSN: 0022-2372.
* ↑ Kennerley, R. (2017). Crateromys australis. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
* ↑ Gerrie, R. & Kennerley, R. (2016). Crateromys paulus. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
* ↑ Kennerley, R. (2017). Crateromys heaneyi. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
* ↑ Heaney, L., Balete, D., Rosell-Ambal, G., Tabaranza, B., Ong, P., Ruedas, L. & Oliver, W. (2008). Crateromys schadenbergi. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
* ↑ [Keim, Brandon]. «Long-Lost Rat Species Rediscovered in Philippines» (en anglès). Wired, 25-04-2012. [Consulta: 2 gener 2018].